經數: 一七三五

經名: 大方廣佛華嚴經疏卷第十一

頁數: 五八一

上              欄

覺. 後一衆生. 欲明一一事中皆現三世間

嚴. 影略其文耳. 又初明一果能現. 次例一

切莊嚴. 後明塵塵皆爾. 從略至廣從[&FFFF]#至

細. 又初明佛力. 次彰願力後隨樂力. 又初

果後因願通因果. 又初自後他願通自他. 又

初明卽性無性體本不生. 次明卽相無相

現無來去. 後明不壞於相各見不同. 方顯

華藏之嚴. 皆言亡慮絶非可情心也. 第六

辯總結莊嚴. 上來諸段. 雖說莊嚴猶未能

盡. 故今總顯一一之境. 若說不說. 皆具刹

海塵數功德莊嚴. 是以文云一切境界. 長行

文二. 先標莊嚴難測. 二何以下. 微釋所由.

淸淨功德文含二義. 一謂衆多果嚴. 卽是淸

淨功德. 二謂一一果嚴. 從多淸淨功德因

生. 以因望果應成四句. 謂多因一果. 一因

多果等故. 隨一一事卽曰難思. 是以頌云.

但由如來昔所行神通願力而出生. 斯卽因

也. 若語果嚴略有五相. 一者令多周給一

切. 二者令常永無乏絶. 三者令妙悅可衆

心. 四者稱性無生無相. 五者自在鎔融無□.

偈文具之總斯五義. 故曰難思. 肉因果相

卽. 偈文有十大分爲二. 前六果嚴用勝. 後

四對因辯果. 前中分三. 初四別明嚴用. 次

一結屬現緣. 後一總結多類. 後四對因辯

果中. 一由行願神通爲因故. 獲變化如鏡

像果. 二以普行勝智爲因. 故得一塵淨衆

刹果. 三由長時近友爲因. 故得刹那頓現

之果. 四彰淨國之意使倣而行之. 前半智

境嚴卽無嚴. 謂自受用土周遍無等. 法性之

中              欄

土體性無生. 二皆無相. 後半悲應無嚴之嚴.

嚴遍法界. 無住之住常住刹中. 上釋莊嚴

竟. 第三明所持刹網. 釋品目世界之言. 又

前明本刹今辯末界. 故兼染淨. 文分三別.

第一告衆許說. 二諸佛子此不可說下. 雙標

二章. 三諸佛子彼諸世界種下. 廣釋二章.

標二章者. 謂種及刹. 然刹種依刹海. 諸刹

依刹種. 則寬陝可知. 名從何得. 欲明世界

無邊方便顯多. 故立此名. 謂積多世界共

在一處. 攝諸流類故名爲種. 如是種類復

有衆多. 深廣無邊故名爲海. 如積多魚以

成一種魚龍龜[&FFFF]#山泉島嶼. 乃有多種□

悉攝在一大海中. 而言世界無邊者海外有

海海海無窮也. 若爾種無別體攬界以成.

何以下文說有形體. 雖依種類以立種名.

何妨此種別有其體. 如多[&FFFF]#孔共成一□.

豈妨此□別有其體. 上擧魚龍蓋分喩耳.

卽依後義. 亦得名爲種性. 依於此種能生

世界. 如依一禾有多穀粒. 舊經云. 性多取

此義. 恐濫體性故. 改爲種. 言有不可說

者. 若準下文香海及種. 皆有十不可說. 梵

本亦有今脫十字. 多是傳寫之漏耳. 三廣

釋二章中. 文分爲二. 初通明刹種不同. 釋

刹種章. 二別明刹種香海. 雙釋二章二段

各有長行與偈. 今初長行文二. 初列十門.

後隨門廣釋. 今初也. 然此十門刹種之異. □

悉不離所依華藏. 故云於世界海中. 所列

十事. 與成就品都望全異. 彼通一切海. 此

明一海中種故. 若別別相望. 互有互無. 起

下              欄

具因緣. 淸淨佛出劫住轉變. 彼有此無. 方所

分齊行列趣入力持等五. 彼無此有. 依住形

體莊嚴無別. 彼此名同. 前後互出都有十

五. 皆顯十者俱表無盡. 而或異者彰義多

端. 復有同者恐濫全別. 何以起具前有此

無. 前段總明成立因果. 此中正辯何等世界

住故. 餘可思準. 然與前同已如前釋不同.

五事今當說1之. 各各方所者. 若圓滿方所

周滿法界. 無處不有. 不卽三界不離三

界. 若隨宜方所隨十方中. 向背各別各各趣

入者. 依門趣入. 約法門者謂三解脫. 又互

相現入而無來去等. 各各分齊者. 約事隨

宜廣陝異. 故約佛分齊則十方無際. 各各

行列卽是道. 路約事可知. 約法. 謂大念慧

行以爲遊路. 各各力加持者. 卽2約食能令

住. 約法廣大法味喜樂所持. 又此互出顯

佛淨土十八圓滿十五攝故. 言十八者. 顯

色形色分量方所因果. 及主輔翼眷屬任持

事業攝益無畏住處路乘門及依持. 云何攝

耶. 此具因緣卽因圓滿. 依住卽是依持. 形狀

卽當形色. 體攝二種. 一攝顯色. 七寶光明

爲體性故. 二攝果滿. 隨類之果可知. 約佛

大圓鏡智相應淨識之所變故. 故上偈云. 或

一念心普示現. 爲體莊嚴攝三. 謂一攝住

處如來莊嚴爲住處故. 二攝輔翼菩薩嚴

故. 三攝眷屬有餘衆故. 淸淨攝三. 一攝

事業. 謂作有情之義利故. 二攝攝益. 謂現

證解脫滅彼煩惱及災橫故. 三攝無畏. 謂

內無災橫外無怖畏故. 此中佛住攝二圓

經數: 一七三五

經名: 大方廣佛華嚴經疏卷第十二

頁數: 五八二

上              欄

滿. 一攝主二攝乘. 或說一乘等故方所分

齊二名全同. 行列卽路趣入卽門. 力持爲任

持. 劫住轉變十八中無. 義同於果及事業. 攝

亦可成二十圓滿. 於理無違. 謂劫住. 窮未

來故. 轉變卽如來神通變化. 世界海普淸淨

轉變卽圓滿義. 其無差別彼文雖無. 卽由此

故方顯圓滿. 餘皆隨宜故云各各. 無差旣

同. 云何各各所無差事有多種故. 若將此

十對成就品. 十亦得相攝. 恐厭繁文. 又上

諸文. 一一段中具多圓滿. 一一融攝故異餘

宗. 二隨門廣釋. 但釋其三. 謂依住形體. 餘

七雖略義上已說. 今初依住中. 初列後結文

□可1知. 二形狀中. 初列二十種後結塵數

不同. 今初□轉形者. [&FFFF]#褻往來之形也. 壇□

形者. 築土爲壇除地爲□. □勒迦者. 梵音

此云竹[&FFFF]#2也. 三明體中先3別後結列中亦

二十種. 前十色相. 後十是聲. 會釋如前. 應

頌有十分爲六段. 初一頌依住. 次一形狀

及布列安住. 次三體性. 次三頌於4五事謂

初5偈初二句. 頌所入門. 次句方所. 第四句

莊嚴. 餘二偈中. 廣大刹之本相. 卽是分齊廣

陝. 此彼相入亦頌趣入. 初偈以多入一. 後

偈一多互入. 皆入而無入. 入則壞緣起. 不入

壞性用. 又要由不入方能入耳. 又約體本

空故. 無來無入約相不壞故. 如本無差以

性融相. 故得互入. 次一頌無差. 謂塵容佛

海等無差故. 後一頌力持. 主伴皆是神力任

持. 普化之言兼於法味

大方廣佛華嚴經疏卷第十一

中              欄

大方廣佛華嚴經疏卷第十二

唐淸□山大華嚴寺沙門澄觀撰

第二別明種刹香海. 雙釋二章者. 謂香海

依刹海. 刹種依香海. 諸刹依刹種. 亦有長

行偈頌. 長行分三. 初總擧諸海所依. 二次

第別顯海種及刹. 第三總略結釋. 今初也. 上

來雖復但標刹種及刹二章. 而釋依住中.

皆云依海故列海數. 此多香海. □在刹海

地面故云所依. 言如帝網者. 大都分布則

似車輪. 其有別者. 謂帝釋殿網貫天珠成.

以一大珠當心. 次以其次大珠貫穿□繞.

如是展轉遞繞經百千□. 若上下四面四角.

望之皆行伍相當. 今此香海. 雖在地面分

布相似. 又有涉入重重之義. 故云如也. 第

二諸佛子此最中下. 次第別顯諸海種刹. 文

分爲三. 初辯中間一海. 次辯右旋十海. 後

明十海所管之海. 然十海各管不可說佛刹

塵數之海. 總顯則有十不可說佛刹塵數. 次

第說者. 但有一百一十一海. 餘皆略指. 今初

中央一海. 文分爲二. 先明香海出華以持

刹種. 後有不可說下. 明所持世界. 前中有

三. 初香海名. 以多華發光故. 亦由菩薩行

華而爲因故. 二華名. 謂以香摩尼嚴此華

故. 又從摩尼底而出生故. 約法卽萬行圓

明之所成故. 海能有華故受華名. 華依於

海. 取海底稱. 三種名約事寶光遠照故約

法. 其世界種. 正是所含種子. 一一皆有大

下              欄

智光明遍照法界義故. 性德互嚴故. 第二

所持世界中三初總擧大數. 次其最下方下.

別辯二十層大刹. 後諸佛子下類結所餘. 初

文可知. 第二別辯中. 準標及結. 皆有不可

說刹塵. 其別辯中. 但列十九佛刹塵數. 爲

二十重. 其能繞刹. 但有二百一十佛刹塵數.

下當會釋. 二十層卽分二十段. 最下層中文

有七事. 一擧名. 二辯際. 謂世界所據之際.

如金剛際. 三依住. 若準此名大同刹種所

依蓮華. 而舊釋云. 於前無邊香海所出華上.

更有此華. 持此一界者. 以例上諸層別

有依住故. 爲此釋何妨最下依於總華思

之. 四形如摩尼者. 爲摩尼狀有於八楞.

似方不方似圓不圓. 故異下八隅. 五上覆.

六眷屬. 七本界. 佛名離二障垢. 智眼淸淨照

世如燈. 然佛德無邊. 各隨一義. 二層已去.

或有八事. 謂加去此遠近故. 或有九事.

加純淨言故. 準此若無此言卽通染淨. 此

上眷屬漸加刹數中間. 諸事可以準知. 五中

云普方者. 都望卽方. 而一面之中. 亦有多

角隅. 6隅卽是角文體容7爾. 8其第十9三主

刹卽此娑婆. 言形如虛空者. 靜法云. 大小

乘經. □說虛空體無形質. 不可見相. 今

云有形者. □文者誤. 梵本云. 三曼多(周圓)第

縛□[&FFFF]#□(天宮)伽伽那(虛空)阿楞迦羅(莊嚴蓋覆)僧塞□

那(形狀)□文應以形狀置周圓之前. 虛空安

天宮之上. 然後合綴飾云其形周圓以空居

天宮莊嚴之具而覆其上. 靜法此正深有理

致今依經通之. 亦有理在. 謂空雖無形

經數: 一七三五

經名: 大方廣佛華嚴經疏卷第十二

頁數: 五八三

上              欄

隨俗說故. 以俗典指空爲天. 謂天爲圓

穹其形如Ｃ. 故說天勢圍平野. 亦如法華

云. 梵王爲衆生之父. 亦隨俗說耳. 第十五

云形如Ｃ字者. 靜法云. 室離靺□本非是

字. 乃是德者之相. 正云吉祥海雲. 衆德深廣

如海. 益物如雲. 古來三藏. 誤譯洛刹. □

爲惡刹[&FFFF]#遂以相爲字故爲謬耳. 1今義通

此相以爲吉祥萬德之所集成. 因目爲萬.

意在語略而義含. 合云萬相耳. 餘□易2了.

第三類結所餘. 此中非唯結數. 兼總顯上

文所依住等. 文分爲四. 一總結都數. 二各

各所依下結形類. 三此一一下結眷屬. 四如

是所說下. 彰其所在. 今初卽擧本刹種結

有若干. 此所結刹定是主刹. 以下文指此

不可說佛刹. 更有兩重繞故. 其直上中間. 但

有十九佛刹. 而結有不可說者. 以3傍論

故. 不爾. 豈一刹種最下唯一主刹. 故知如向

所說. 主刹橫□共論. 有不可說故. 下結其

所在. 云及在香水河中思之. 二結形類中

初三列十門. 旣言周□圍□. 則知旁去. 二

所謂下. 廣說十門形狀有十八事. 望前刹

種形中. 闕須彌山形及嚴具形. 餘皆全同. 但

此約刹爲異耳. 三如是等下. 結歸都數. 三

結眷屬中. 然有兩重主伴. 此一一者. 指上

不可說塵數也. 若望前文主刹. 直上繞數漸

增. 今總相說故云一一. 各有十刹塵也. 又

是欲顯無盡義故. 一一復有如上所說微塵

數者. 如上之言文含二義. 一卽總指前能繞

所繞之數. 繞一世界. 不欲繁文. 故云如上.

中              欄

二者如上亦用十佛刹爲能繞也. 依此則

似譯人文繁理隱. 何不言一一復有十佛

刹塵數耶. 若依前義. 則譯者之妙. 四彰所

在. 卽最中香海旣言及在香河明知*傍去.

(已下入第九經)第二明右旋十海. 卽繞處中之海. 有

其十也. 各有種刹十海卽爲十段. 今初

第一離垢焰藏海. 文二. 先牒中海以定方.

卽是所繞從東爲首. 二次有下. 明能繞之

海. 於中二. 先明海華刹種. 後此中最下方

下. 明種所持刹. 有二十重. 下九海例然. 今

第一海二十重中. 各有七事. 一相去遠近. 二

刹名. 三形狀. 四所依. 五上覆. 六眷屬. 七佛

號. 或有說體. 或說淸淨. 卽或八或九. 其第

一重無去遠近. 但有最下方言. 然文□可

知. 有難卽釋. 其第十四重中云. 形如四洲

者. 水中可居曰洲. 準俱舍東洲如半月. 南

洲如車. 西洲如滿月. 北4洲□方. 四洲形異.

而云如者則全似此界也. 此中文無標結

大數準例可知耳. 第二從諸佛子此離垢焰

5藏海南下. 第二無盡光明輪海. 此下九海文

皆有二. 先牒前海爲所依. 後有香水海下

明能依之海. 皆不牒中海爲所繞. 故云南

也. 第三海去但言右旋. 又不云南者. 十海

如環. 繞於中海故不正南也. 如以十6疊

繞於一盤方所可見. 又第二已去. 或無蓮

華者. 前總釋種中云. 或有依蓮華住. 或有

依海故或無也. 後能依之海. 文亦有二. 先

明海華刹種7後此中最下方8下. 所持之刹.

二十重中. 初一世界文卽有七. 後一文八加

下              欄

純淨故. 中間唯三. 謂相去數量刹名佛號. 餘

八海例然. 已辯二海. 第三金剛寶焰光明海.

第四帝靑寶莊嚴海. 第五金剛輪莊嚴底海.

第六蓮華因陀羅網海. 第七積集寶香藏海.

第八寶莊嚴海. 第九金剛寶聚海. 第十天城

寶堞海. 文□可知. 有欲解釋刹中佛名. 足可

留思. (已下入第十經)第三大段. 從第十經去. 明十海

所管之海. 一海各管不可說佛刹塵數. 現文

但各說十. 卽爲百海. 亦有刹種及所持刹.

十海卽爲十段. 但記次十換海之名. 此文居

然易了. 十段中一一有二. 謂先標能管之

海以定方. 後次有下. 列所管之海次第. 於

所管中各有三節. 初從能管海邊. □次列

九. 唯第一段. 九中闕一. 二如是等下. 總結

一海所管之大數. 三其最近下廣說最近輪

圍一海. 於中文皆有二. 初擧海種名體. 第

二此中最下方下所持之刹. 亦皆二十重. 於

中超間文有四節. 一擧下層. 二超至第十

等. 金剛幢者. 卽中央香海. 刹種中第十重刹.

三更超至9第十三者. 以等此中央娑婆

故. 四更至第二十重者. 以最上故. 言最

上者. 刹種最上. 若云二十重最上. 何以得

此最上之名. 設下欲繁文. 何以不加乃至

最上耶. 然超間者. 意存略故. 云齊等者恐

失次故. 又上下橫□皆相當故. 又此隨所

管海有不可說. 皆望本能管之海. 方面

一道布列故. 下但云此海之外不言右旋

等. 第五金剛輪莊嚴底香海所管. 但列九海

而結文. 及最近輪圍之海九行許經. 諸梵

經數: 一七三五

經名: 大方廣佛華嚴經疏卷第十二

頁數: 五八四

上              欄

本中皆同此闕. 準前後例. 此必定有第十

海所管. 近輪圍海. 所持二十重刹內. 最初文

云. 此中最下方有香水海名因陀羅華藏者.

從香字至藏字□長. 由前已說香水海

故. 前諸海中無此例故. 縱依海無過在文

不便. 前第一海所管中. 九海闕一. 今此長

者多是梵本脫漏. 後人注之. 誤書相似貝

葉耳. 餘□可知. 十海次第. 但觀次前疏文

不俟重擧. 第三總略結釋. 文分爲五. 一總

結都數. 謂一海各管一不可說. 十海卽有

十不可說一海一種. 是以數同. 二皆依下結

海種所依. 謂卽是前能持刹海. 本大蓮華彼

名種種光明[&FFFF]#香幢. 今此乃云現菩薩形等

者. 是此一華隨義異名. 有此用故. 與前最

中海底名同以中間海底卽此大華之體中

受總稱故. 取大華體. 名或是譯者之誤. 三

各各下. 結種異門. 此與前釋刹種章. 及世

界成就中十相參大同. 四此一一下. 結種中

之刹. 言成世界網者. 一一世界猶如網孔

遞相接連. 如以網持橫□交絡. 皆悉相當.

如天珠網五於華藏下結歸華藏卽建立之

處. 上來雙釋二章長行竟. 第二重頌. 總有

一百一偈. 分二. 初一明華藏自體. 初句標

名. 次句不壞分量. 卽同眞性. 次句具德莊

嚴末句無□安住. 餘一百偈頌所持刹網. 於

中二. 初九頌能持刹種. 餘頌所持諸刹. 初

中初一頌參而不雜. 次一安布行列. 次一刹

種體嚴. 次二辨形. 次一依住. 次二方所趣

入. 後一佛力加持. 第二頌種所持刹. 九十一

中            欄

偈多頌結文. 但一二不同. 謂體及形餘皆同

也. 大分十段. 第一有二十八頌. 明刹異由

因緣. 卽結中各各衆生遍充滿. 下云種種衆

生居故. 及各各佛力所加持. 至文當見. 第

二有二頌顯刹微緣. 卽結中各各普趣入.

第三十頌明世界體性. 結文卽無. 義見前

經. 第四五頌. 明世界各各莊嚴具. 第五五頌

明各各莊嚴際無間斷. 此二如結名. 第六

有十頌. 明世界形狀. 義見上文. 第七二頌.

明各各劫差別. 第八有八偈. 明各各佛出

現. 此二亦如結名. 第九有十. 頌光明有無

卽各各放寶光明. 及各各光明雲覆. 第十有

十一頌明音聲善惡. 卽各各演法海. 今初爲

二. 初半偈標章. 種種多端故曰難思. 餘偈

廣釋難思之相. 於中分二. 前九偈半喩顯.

後十八偈法說. 前中分三. 初三偈半明由

染因刹有成壞. 初一偈半明種. 則長時刹

有成壞. 次一偈刹種雖一居刹有殊. 後偈

結歸業種. 次有三偈明由淨因. 一淨心因.

二佛願通因緣. 後一明淨業因. 後三通結

染淨因. 一隨心染淨因. 二分別起業因. 卽以

正喩依. 亦是以因喩緣. 心卽是因招異熟

果. 果之[&FFFF]#妙蓋由業緣. 三一偈雙明心業.

行卽業故. 亦喩衆生同處異見. 後十八偈法

說中分三. 初六明染淨. 次四明成壞. 後八

明苦樂. 今初分二. 前二顯淨相不同. 後四

對因以辯. 於中初一唯染由煩惱故. 次二

通染淨心. 業通善惡故. 屬於菩薩及衆生

故. 後一唯淨. 以屬佛故. 二有四偈顯成壞

下              欄

中. 初一[&FFFF]#壞細存. 壞由1惡業存由二因一

約佛二善業者. 故法華云. 我淨土不毁天人

常充滿. 然滅雖不俱而起必同處. 雖曰同

處而□相無故難思也. 次偈業存處立. 次偈

世相不同. 性無生滅. 後偈結歸因緣. 內由

心變則染淨萬差. 外假佛緣于何不淨. 三

八偈明苦樂中三. 初三總相. 約刹論苦樂.

次三約一刹中有三惡趣. 後二明人天樂.

第二一一毛下. 二偈顯刹微細. 初偈擧果.

後偈對因以辯. 第三十偈明體性中. 亦兼

餘義隨釋可知. 第四五頌. 明莊嚴. 第五有

五偈. 明莊嚴際中攝三世嚴故. 無間斷

結歸佛故. 一塵普見. 第六或有衆多刹下.

十偈明刹形差別. 第七二偈. 明刹住時分.

第八有八偈. 明佛出多少. 文□可知. 第九

十偈光明有無. 初一無後九有. 第十有十一

頌刹中音聲善惡. 初二惡道唯惡. 次三人天

通善惡. 後六佛菩薩善而非惡. 正顯各各

演說法海也

毘盧遮那品第六(已下入第十一經)

初來意者. 前明此因之果. 今辯前果之因.

答前因問故次來也. 因是果因故標果稱.

又不以人取法知是誰因. 前品初言. 毘

盧遮那曠劫修因之所嚴淨. 今方顯其事. 二

釋名者. 略云光明遍照. 廣如前釋. 三宗趣

者. 明因廣大爲宗. 證成前果爲趣. 四釋

文一品分三. 初總明本事之時. 二有世界

下. 別顯本事之處. 三彼勝音世界. 最初劫中

下. 別顯時中本事. 今初卽二佛刹塵數劫也.

經數: 一七三五

經名: 大方廣佛華嚴經疏卷第十二

頁數: 五八五

上              欄

二辨處中亦三. 第一總明刹海. 第二此世界

海下. 別明一刹. 略無刹種. 刹名勝音者.

多佛出世說法音故. 次彰其相. 後說劫名

可知. 第三諸佛子彼勝音下的指一方. 如今

娑婆中. 別說一四天下也. 於中亦三. 初總

明感應之處. 第二諸佛子此林東下. 別明能

感居人. 第三諸佛子彼大林中下. 別顯道場

嚴事. 今初有三. 初明香海者. 非持種之海.

卽如今四洲之海耳. 二其海下. 海出華山. 三

於其山下. 明山頂之林. 先標擧後顯嚴. 說

此林者佛於中現也. 說城居人者總. 擧所

化也. 第二別明能感居人中亦三. 初標主

伴二城. 二釋主城. 三釋伴城. 今初雖有天

城以佛出故人城爲主. 二淸淨下廣釋主

城. 於中先顯處嚴. 城上守禦曰櫓. 繞城別

築土臺曰[&FFFF]#敵. 優[&FFFF]#羅等. 卽靑赤黃白四

色蓮華. 1從此大城下彰其人勝. 2三其城次

南3下. 略釋伴城. 於中先辨城名居類. 後此

一一下. 顯圍繞莊嚴. 世界不同安立少異.

不可例此也. 第三明道場中. 先辨場嚴.

二其道場前下. 明蓮華香海爲佛現故. 大

文第三別顯時中本事. 文分爲二. 先總擧

劫中多佛. 後其第一下. 一一別顯. 正彰本

事. 經來不盡故無總結. 今初將欲說別. 先

擧其總. 言最初劫者. 卽種種莊嚴劫也. 旣

云最初. 卽此後更有大劫. 於理無違. 第二

正顯本事中歷事四佛. 卽爲四別. 第一逢

一切功德山須彌勝雲佛. 第二波羅蜜善眼

莊嚴佛. 第三最勝功德海佛. 第四名稱普聞

中              欄

蓮華眼幢佛. 各有諸佛子言. 就初佛中文

分爲六. 第一總標佛號. 第二先瑞熟機. 第三

正顯佛興. 第四女光警召. 第五當機雲集. 第

六廣演法門. 今初也. 一切功德山者. 福德

崇峻不可仰也. 復言須彌者. 定慧高妙難

傾動也. 言勝雲者. 慈覆智潤廣無邊也. 第

二諸佛子下. 先瑞熟機分二. 初現瑞熟機.

二其世界中下. [&FFFF]#瑞機熟. 前中三. 初標現

時. 謂百年前. 次此摩尼下. 正顯瑞相有其

十種. 於中說前世所行者. 示其種子將成

熟故. 說佛名號令憶念故. 說大行願. 使修

發故說轉法輪. 使當聽習生法眼故. 後現

如是下結瑞意也. 二機熟可知. 第三爾時

下. 正顯佛興. 於中分二. 初一處道成. 二如

於下結通廣遍. 初中先總. 後其身4下別. 別

顯勝德略有十相. 一示身相. 法無不在.

本自普周. 智與理冥故. 等彼眞界. 能令色

相隨彼. 融通法界塵毛重重全遍. 二悲相. 不

捨因行無所不生. 三成相. 理行時處爲一

切道場. 身智俱遊名爲普詣. 四色相湛然

常住稱爲妙色. 色色無邊故云具足. □無

質累是謂淸淨. 五勝相色容蔽於大衆. 威

德攝於群魔. 力無畏圓. 何能映奪. 六貴相.

無邊寶相圓明可貴. 超過聖帝故曰分明.

七應相不往普現如鏡中像. 八無□相. 有

感斯見無隔山河. 九者化相. 化從眞流源

無有異. 十吉祥相. 身智光照普稱世間. 此

上大同經初. 二結通中且結同類一界. 餘皆

略也. 第四爾時下女光警召. 文分爲五. 一

下              欄

放光處顯中道故. 二5王光名. 發6動宿種

生起新善故. 善根有三. 一者生福及不動

業. 以施忍智三而爲善根. 二厭苦心滅以

信等爲根. 三心無上慧. 以四等不放逸五

法. 爲根. 通說善根. 以依聖敎發心爲性.

故云音也. 三眷屬數無盡法故. 四照分齊. 充

滿十方通方敎故. 五若有下明光勝益. 文

有十句. 一無明重者自覺智開. 二煩惱深者

息現行惑. 三勤修難出裂五蓋網. 四三障

重者□諸障山. 五未解脫者淨心垢種. 六

未信大者發起入住. 七闕資糧者生其勝

善. 八未入地者除五怖畏. 九色累功用滅

身心苦. 十滯無生者見佛趣果. 此約差別

對治以釋. 若約橫配. 生善見理. 可以準

思第五當機雲集中文二. 先通顯諸王雲集

致敬. 後諸佛子下. 別彰諸王雲集儀式. 於

中分二. 先廣明喜見. 後略列諸王. 今初卽

正出本事之緣. 文分爲六. 第一標名辨統.

二總辨眷屬. 三威光得益. 四偈[&FFFF]#如來. 五

父王宣誥. 六俱行詣佛. 初文可知. 第二夫

人下總顯眷屬者. 有德曰夫人. 有色曰采

女. 王子別本云. 二萬五千者. 別梵本也. 案

瓔珞本業經上卷. 云十住銅輪寶瓔珞. 百福

子爲眷屬. 生一佛土受佛學行. 敎化二天

下. 銀輪寶瓔珞五百子. 金輪一千子. 初地四

天王一萬子. 二地□利天王二萬子. 三地已

上乃至淨居天王. 但云眷屬亦如是. 故知

無過二萬子者. 若三界王卽當等覺. 又以

一切菩薩爲眷屬. 案喜見所統但以城言.

經數: 一七三五

經名: 大方廣佛華嚴經疏卷第十二

頁數: 五八六

上              欄

又見佛興至第三佛. 方云去世. 五百銀輪

斯爲正也. 或約敎異理亦可通. 上首云大

威光者. 有大威德1聖道光明故. 第三爾時

下. 威光得益文分爲二. 先擧因總標. 後何

謂下列益明體. 皆從勝用標名. 一佛德圓

滿□障稱輪. 定中能知故受斯稱. 二此總

持能持諸佛普法. 三卽空涉有名爲方便.

斯則權實雙行. 爲不共般若. 稱體用之廣

大. 四以二嚴調伏眞實慈也. 五法雲震音

能拔苦本. 六稱理法喜故德無邊. 自他俱慶

心爲最勝. 七知離名法法亦應捨. 如實捨

也. 八善巧起用平等無思. 通從此生. 故名

爲藏. 九盡衆生界荷負無疲. 要令信解

爲大願也. 十所有辯才皆入佛智. 自他俱

照是曰光明. 此上十法. 初三功德法. 次四熏

修法. 後三起化法. 多言大者. 境界無邊稱性

廣大. 智契貫達□受證名. 第四偈[&FFFF]#如來.

文分爲二. 先說偈之由. 後正陳偈頌. 十偈

分三. 初二示佛出現旣滅闇. 難遇不可

失時. 次2五令觀佛德. 有德有慈眞可歸

也. 後三引例勸歸. 無遠不歸固宜往見. 第

五父王宣3誥文分爲二. 初宣*誥所因. 以聞

[&FFFF]#故. 太子道深親承佛益. 王機猶淺轉假

他聞. 二正以偈*誥. 4偈有十5一分6之爲

三. 7初三集衆勸觀. 次七8[&FFFF]#令辦供. 鄭注

禮云. 巾猶衣也. 謂9以繒綵衣10帶於車. 廣雅

云. 馭駕也. 11餘□可知. 後一偈12勸齎供佛.

第六俱行詣佛. 初導從持供. 後至而設敬.

第二復有妙華下. 略列諸王文易可知. 第

中              欄

六時彼如來下廣演法門文分爲五. 一佛

轉法輪. 二威光獲益. 三以偈[&FFFF]#述. 四傳化

衆生. 五佛加[&FFFF]#勵. 今初也. 佛解脫用主敎. 宣

示刹塵眷屬. 隨機益殊. 第二是時大威下. 得

益中初總後別. 總中上說三世佛法. 卽佛昔

所集也. 旣見佛得益. 轉受菩薩之名. 所謂

下別. 智卽是體光明語用. 所照境殊故分十

一也. 一深定智明. 一切法聚. 略有三義. 一

正定等三. 二善惡等三. 三總收一切. 不出

有爲無爲二種法聚. 二位相收一味性現. 故

云平等. 定中證此名彼三昧. 二大心智明.

謂後後因果. 皆入初心. 略有三義. 一後因

初得故. 言一切悉入. 若修13塗至在初步.

學者祿在其中. 二菩提直心正念眞如. 眞如

門內攝一切法. 三者三德開14發初後圓融.

初發心時便成正覺故. 三大智智明法界者.

所照之體大也. 普光明者. 卽相大也. 智慧光

明遍照法界義故. 蘊□沙性德故名爲藏.

妄惑本空. 故云淸淨明見. 稱眼見性肉眼

卽同佛眼. 四大願智明. 知諸佛法願爲本

故. 五大行智明. 無邊果德此行入故. 六速疾

智明. 謂趣入無生功用不退. 無功大力一

行含多. 受斯稱也. 七神通智明. 三輪幹事

出離不能. 八大福智明照福嚴故. 九大解

智明. 謂佛勝解力成莊嚴海. 十佛用智明. 普

周法界. 十一佛德智明. 降魔制外. 後三佛

境故. 但了知餘可證知. 故云得入. 第三以

偈[&FFFF]#述文分二別. 先因後偈. 偈中分三. 初

一標益體用. 次八顯用所見. 於中前七見

下              欄

因後一見果. 三一偈發願思齊. 卽前品初

修治大願也. 第四傳化衆生文分爲三. 初

明自悟. 二爲一切下. 明轉悟他顯示十法.

與前自得十一有同有異. 文□可知. 三今

如須彌山下. 利他之益. 第五如來[&FFFF]#勵中. 偈

有十一. 初三[&FFFF]#發心得法大果當成. 次四

對劣顯勝進者圓德. 次二外加. 內智決證

無疑. 後二擧一例餘. 行者卽15得. 第二遇

第二佛文分爲二. 先結前生後. 二正顯佛

興. 今初. 謂將說後佛. 故總論劫壽明多小

劫者. 欲顯多佛現故. 說人壽佛壽者. 由

佛壽促而人壽長. 故得威光一生歷事三佛.

二彼佛滅下. 16正顯佛興. 文分爲五. 一明滅

後佛興. 二[&FFFF]#相獲益. 三[&FFFF]#德勸詣. 四眷屬

同歸. 五聞經悟入. 今初也. 此中佛名. 謂智

導萬行皆到彼岸. 見性了了故名善眼. 果

由因飾是曰莊嚴. 二爾時下. 威光[&FFFF]#相獲

益中二. 先[&FFFF]#相卽獲益之由也. 二卽得下

正獲益也. 先列後結. 列有十種. 一念佛三

昧者. 菩薩之父故首明之. 乃至十地不離

念佛. 無邊海藏門者. 蘊積名藏深廣稱海.

然略有三義. 一由此定中見多佛故. 下文

云. 以佛爲境界專念而不捨. 是人得見佛

其量與心等. 由念能見所以稱門. 二一一

佛德. 是無邊海藏. 由念能知所以稱門. 云

何無邊海. 劫海所修有行願海. 成就色身

有相好海. 成就智身有辯才海. 建立念

處有名號海. 修諸助道有功德海. 安17立

衆生有淨刹海. 如是諸海一一無邊. 各各

經數: 一七三五

經名: 大方廣佛華嚴經疏卷第十二

頁數: 五八七

上              欄

出生蘊積名藏. 三無邊勝德由念佛生故.

此一門深廣蘊積. 何者念法性身則契如

理. 念功德身成無邊德. 念相好身證無邊

相. 障無不滅德無不生. 一言蔽諸總由念

佛. 從此通悟所以稱門. 卽此一門說不可

盡. 二總持大智能達深法. 三無緣普應. 四

等除熱惱. 五佛深德海蘊積力用. 菩薩緣

此喜遍身心. 六悲則心□喜便色動. 深契

法性則曠若虛空. 悲喜兩亡. 爲平等淸淨.

七般若者. 覺法實性離分別也. 有可離

者非眞離也. 知自性離不復離也. 無離

之離卽眞法界. 眞法界者. 本來淸淨. 法界淸

淨卽般若淸淨. 般若淸淨則萬法本淨. 萬法

淨者. 無淨無不淨爲眞淨也. 實相般若爲

萬法之體. 觀照冥此衆德攸依. 故云身也.

八通用智俱1故無□隨現. 九入法之深離

說之垢. 十智照佛法淨所知障. 含藏衆德.

二如是下. 結中明歷事. 增進. 故云十千. 通

達之言釋前卽得. 第三爾時下. [&FFFF]#德勸詣

文分爲二. 初說偈後偈益. 偈中分三. 初一

偈歎希慶遇. 二有七偈歎佛勝德. 於中三.

初三身業. 次三語業. 後一意業. 三有二偈

勸衆同歸. 後諸佛子下偈益可知. 第四時大

威光下. 眷屬同歸. 第五其佛下. 聞經悟入文

分爲三. 初佛爲說經. 二當機獲益. 三如來

[&FFFF]#述. 今初主經. 法界體性大方廣也. 淸淨佛

也. 莊嚴卽華嚴也. 有多眷屬者. 顯此敎圓.

二彼諸下當機獲益. 亦有十益. 旣云大衆.

或一人得一. 或二三四或具十者. 威光先證

中              欄

故略不標. 大衆之言亦已含矣. 故下佛[&FFFF]#. 然

此十事略爲二釋. 一者如次配於十地十

度. 或取地義或取度義者. 達一切法本來

淸淨名淸淨智. 不取淨相是名方便. 卽初

地入證之智也. 二則二地離破戒垢. 是所除

障. 照諸善品卽戒光明. 三卽忍度. 忍爲上

嚴一切愛樂. 四無刹不入無法不照. 無見

不淨. 是爲精進增廣衆行. 約地義釋. 以

諸道品. 燒無盡惑成無邊光. 五趣向諸行

能入俗也. 禪度增故性能離垢. 涉俗化物

成福德雲. 不迷實理爲光明幢. 六般若現

前名隨入證. 照深緣起名法海光. 七功用

已遠將入無功. 爲深發趣. 權實無□爲大

莊嚴. 八見法實性. 無功而修爲極妙見. 由

此智慧復得灌頂故. 仁王經云. 後之三地

同遣無明. 同無功用故. 非灌頂地是灌頂

智. 九顯了藥病. 是功德海相辯才遍應. 若

月影流光. 十智圓離障. 方於佛願而生信

解. 故曰出生. 二者此上十門. 隨一一事以

立其名. 未必全將配於地位. 或通配諸位.

或復不次. 以人無量隨2證不同. 普賢巧說

故. 文含多義. 第三時彼下. 如來述[&FFFF]#十頌分

二. 前六[&FFFF]#其已具勝德當成極果. 皆前半

已獲. 後半當證. 獨第四偈三句是因. 後四偈

行齊佛因當如佛證. 皆三句擧佛行. 後一

句齊佛德. 然此中述[&FFFF]#望前遇光得益及

向大衆所得. 多有相同義. 必述上可以意

消息之. 遇第三佛文分爲六. 一如來出時.

前佛滅後等時也. 二彼摩尼下. 正明現世.

下              欄

立斯號者. 功德海滿無加過也. 三時大威

光下. 威光往供. 四時彼如來下. 佛爲說經.

見普法故名爲普眼. 以慧爲性故曰光明.

肉一眼卽十眼. 融無障□. 眼外無法方眞普

眼. 以諸緣發見卽緣各爲根. 因沒果中緣

皆號眼. 故全色爲眼. □見色而無緣. 全

眼爲色□稱見而非我矣. 五爾時下威光

得益. 五度皆福定爲最. 大寂無不照名普

光明. 得此已下彰其定用. 福非福言略有二

意. 一福卽是善非福是罪. 二福卽是相非福

卽性. 雙了性相故. 經云. 福德卽非福德性.

此卽深也了一切者廣也. 故有海言. 遇於初

佛但得十者. 自力未勝故. 次佛十千者道

轉深故. 今唯一者道已滿故. 第六時彼佛下.

如來記別. 十一偈分四. 初四顯具菩提心.

謂初有願. 次偈有悲. 四有智光. 三兼精進.

通策三心故. 菩提心圓當成妙智. 次四3上

入佛境. 三有一偈示其果相得同諸佛.

四有二偈. [&FFFF]#其現能利他住普賢行. 遇第

四佛文分爲四. 一佛出入中. 二天王就供.

三如來說法. 四得益還歸. 今初. 約相目類

靑蓮. 約德心無所染. 相德高顯名稱外彰.

□邪衆歸故曰幢也. 二是時下. 天王就供中

二. 先明菩薩行進. 報處天宮. 此城卽是品

初所列之一. 後知佛可歸持華往供. 三時

彼下說經. 方便之言略有三種. 一無實權施

曲巧方便也. 二理本無言假言而言. 大方便

也. 三權實無滯. 亦大方便. 事理皆彰方曰

普門. 四時天王下. 得益還歸中. 聞上普門

經數: 一七三五

經名: 大方廣佛華嚴經疏卷第十二

頁數: 五八八

上              欄

正受安住. 法喜無盡故名曰藏. 由此證達

諸實相海. 此劫之中. 十須彌塵數如來. 今但

云四. 又無結會古今現證得益等者. 經來

未盡故也. 若結會者. 應云爾時威光菩薩

者毘盧遮那是等. 所信因果會竟

如來名號品第七(此下第二修因契果生解分第二會初從此第十二經)

(盡第十三經菩薩問明品)

將釋此品. 五門分別. 初來意者先明分來.

前旣擧果令生信樂. 今明能生因果信解

故. 次來也. 二會來者. 生解之中信爲其首

故. 又前擧所信之境. 今明能信之行. 故次

來也. 三品來者. 前品擧因顯果. 成所信之

境. 今擧果辨因. 彰能信之行. 果中三業身

爲其總. 故先來也. 又遠答前名號海問故.

二釋名亦三. 初分名修因契果生解分. 謂

修五位之圓因. 成十身之滿果. 令諸菩薩

解此相故. 卽生修因契果之解. 依主釋也.

二會名. 約處名普光明殿會. 然有三釋. 一

以殿是寶成光普照故. 二佛於其中放普

光故. 三佛於殿中. 說普法門慧光照世. 故

立其名. 依前一義卽依主釋. 後二有財. 約

法則名信行之會. 三品名. 如來現相品已

釋. 召體曰名表德爲號. 名別號通. 一切諸

佛通具十號. 名釋迦等則不同故. 如來卽

十之一. 品中正說隨機就德以立別名. 旣

表德之名. 則亦名亦號. 如來之名號依主釋

也. 三宗趣亦三. 初分宗. 謂以修生修顯因

果爲宗. 令諸菩薩修行契入爲趣. 二會宗

者. 若就總望. 信解行德攝位爲宗. 通成佛

中              欄

果爲趣. 信能必到如來地故. 近望唯信爲

宗成位爲趣. 若依長科十分之宗. 此下三

品以爲一分. 卽果用應機周遍法界. 以爲

其宗. 依此起信爲趣故. 此1亦名正報因

果. 亦是所信. 信何法門信佛身名等於衆

生. 則知我名如佛名也. 信佛法門隨宜

而立. 知我妄念苦集亦全法門信佛意業光

明遍照. 則知自心無不知覺故. 先古諸德.

亦將上三品擧果分收. 三品宗者. 顯佛名

號周遍爲宗. 隨機調化利益爲趣. 或上二

皆宗生信爲趣. 第四問答. 問五周因果差別

平等不同. 何以分名合之爲一. 答通生差

別平等解故. 離於修生說何修顯故. 問前

會擧果本爲生信. 今何重擧名號等三. 答

凡約境生信有其二義. 一標擧境法明有

所在. 二攝以就心令成信行. 前會約初義.

此會約後義. 又前會果廣因略. 故名擧果.

此會因廣果略故總攝爲因. 先依後正文影

略耳. 若約鉤鎖者. 自屬正報果故不同第

七會說所成果. 此中自辯信所依故. 問何

不入定. 以未入位性不定故. 若爾十定豈

散善耶. 然說法之儀通有四句. 一定後說如

諸會. 二說後定如無量義經等. 三定中說如

第九會. 無出言故. 四不入說如此信中及

第七會. 諸文非一. 第九表證唯證能說. 一

得永常不□起用故. 第七爲表常在定

故. 又入爲受加. 彼不須加故不須入說.

後入者說在行故. 將起後故. 是知動寂唯

物聖無常規. 故下文中辯十信之用. 一方

下              欄

入正定餘方起出說. 自在無□也. 餘會摩頂

後說. 此會說後摩頂. 是知此經體勢縱橫不

可定準. 第五釋文. 若隨義約品科十分之

中. 此下三品. 當果用應機普周分. 若約隨

法就會科十分之中. 此一會當第二能信成

德會. 今就四番問答料. 從此終第七會. 卽

當第二修因契果生解分. 若順諸會應直

分問答. 今爲順文一會分三. 第一序分. 第

二請分. 第三說分. 今先序分具如經初. 但

加普光以爲小異. 略分爲三. 初標主時處.

二始成下別顯三事. 三與十佛下. 輔翼圓滿.

二中分三. 初別顯說時. 二於普光下別顯

說處. 處在菩提場東南可三里許熙連河曲.

彼河之龍爲佛造此今擧總攝別. 前標國

名以本收末. 上擧2場稱故. 下不動覺樹

而遍十方·三妙悟下別顯主德. 亦卽示成

正覺之相也. 準第八會初及深密經等. 皆

說佛有二十一種功德. 升兜率品當廣明

之. 今文有初十句. 亦略釋耳. 十句之中初

總餘別. 總中妙悟皆滿者. 妙悟晉經名善覺.

論經名正覺. 良以. 梵音云蘇含於妙善及正

等故. 譯者隨取悟卽覺也. 雙照眞俗故稱

妙悟. 備下諸句異於因人. 故復稱滿. 別中

一二行永絶者. 煩惱所知生死涅槃. 皆名二

行. 俱不現前名爲永絶. 二達無相法者. 淸

淨眞如名無相法. 達者了也. 三如來常住大

悲. 任運利樂. 又常安止聖天梵住. 故云住

於佛住. 四所證. 能證. 及以化用皆等諸佛.

五具能治道解脫障故. 六所說敎法外道

經數: 一七三五

經名: 大方廣佛華嚴經疏卷第十二

頁數: 五八九

上              欄

不能轉故. 七行諸世間違順魔1怨不能

□故. 八安立敎法超言念故. 九於三世境

若事若理. 了達記別無錯謬故. 具此九別

成初總句. 同異成壞準思可知. 第三輔翼圓

滿. 文分二別. 一標數揀定. 二歎其勝德前

中菩薩揀非凡小. 補處明非下位. 他方而

來非舊衆也. 言一生者. 釋有二義. 一約

化相. 謂如彌勒. 此復有三. 一人中一生. 二

天上一生. 三下降一生. 正取天中二. 約實

報一生. 謂於四種變易生死中. 唯有末後一

種. 名無有生死一位所繫. 此文多約化相

耳. 二普善下2歎德. 德雖無量略歎一. 普

善觀察者能觀智也. 普有二義. 一普衆同有

此德. 二普觀十境善有三義. 一善知相. 二

善知無相. 三善知此二無□. 衆生界下. 明

其所觀. 皆具上三義. 十中初是總句所化衆

生. 次此生何來. 由迷法界起於世界. 我當

令彼住涅槃界淨諸業果故. 須識心行

之病文義之藥. 令厭世間欣出世間. 不盡

有爲不住無爲. 上辨橫觀十法. 今□達三

世觀涅槃. 知已現當證觀諸業已現當造

果報. 已現當受心行已現當發餘可類知.

亦以六相融之. 第二時諸菩薩下. 請分中

二. 先擧人標念. 後若世尊下. 正顯問端. 然

句雖五十問但四十. 以第二十句是說意

故. 此四十問. 望第一會有同有異. 後二十

句全同. 前二十句大同小異. 又復前後不同.

初十句卽前第三十海. 前會卽總說所觀深

廣. 此則別說如來依正. 以前會中爲總故.

中              欄

此會別顯信所依故. 故前會皆致海言. 此

中但云刹等. 第二十句前名菩薩十海. 此

列住等行位. 前通諸會總顯圓融行布因

故. 此約當分. 欲顯差別因之相故. 後二十

句雖則全同前總此別. 又前卽所信. 今辨

所成. 欲顯所信所成體無異故. 文句全同.

若唯約義亦可分三. 謂初十句. 問佛德應

機無方大用. 辨因所依果. 次十句. 問菩薩

行位卽果所成因. 後二十句. 佛果勝德. 顯

因所成果. 是則以佛爲緣而起於因. 還以

此因而成於果. 是此分之大意也. 故論云.

多聞熏習. 無不從此法身流. 無不還證

此法身. 卽其義也. 今取文義俱便. 大分爲

二. 初十句直爾疑問. 後三十句引例請問.

義不異前然. 所依所成文應互有. 但是影

略不欲繁辭故. 初會直爾興問. 卽此中引

例. 此中引例卽彼直問又前但明一重所信

故. 合三十句果. 今爲分二段. 故間之以

因. 今初十句先總顯請意. 後開示下別列所

疑. 十句依正間問者. 正報應機必依刹故.

亦表依正無障□故. 五句依者. 一刹類. 二

莊嚴. 三淸淨. 四體性. 五成就. 上五卽前二

海. 廣如四五二品. 其佛住等五句卽正報大

用. 一佛身遍住諸刹. 佛心常住大悲. 二所

具功德. 及所證法性. 三隨機說法. 四作用威

光. 五修行得證現成菩提. 然此五卽前會七

海. 一卽佛海. 二卽解脫海. 三卽演說海. 四卽

變化海. 五卽名號. 及壽量海. 波羅蜜海. 其衆

生海但是所化故略不擧. 含諸海中. 此之

下              欄

十句下. 有言說及現相答. 至下當知. 第二

如十方下. 引例請問. 文分爲三. 初十句標

彼說意. 明其有悲. 後三十句. 擧彼所說顯

其有智. 末後一句結以正請. 彼佛旣爾. 此

亦宜然. 初中初句總. 謂令諸菩薩行願成就

故. 餘九爲別. 一上繼佛種. 二云何繼. 以救

衆生故. 三云何救. 令離感故. 四如何救. 知

彼根行故. 五以何救說法藥故. 六成何

益. 一除集諦染. 二決道諦疑. 三拔苦希望.

四證滅愛處故. 又成菩薩行具悲智也.

具此悲智何所爲耶. 令佛種不斷. 佛種不

斷有何相耶. 謂成三德. 救護衆生成就

恩德. 永斷煩惱成於斷德. 了知諸行成於

智德. 諸行有三. 一者心行. 二所行行. 三所

了行. 謂一切行無常無相. 卽所了也. 云何救

護演說諸法. 云何永斷淨諸雜染. 永斷煩

惱種現雙亡. 除諸雜染謂唯現惑. 云何成

智. 謂永斷疑網. 智成何益斷諸希望. 惑除

何益滅諸愛著. 一切著者. 著有著空著行

著果. 不著諸法正智現前悲救衆生佛種

不斷. 是菩薩之要也. 諸佛之本意也. 所陳

諸問. . 一一皆有斯益. 又釋. 一切菩薩是所成

就. 云何成就. 不斷佛種卽自成就. 救護衆

生成就於他. 云何救護. 謂離二障永斷煩

惱. 無煩惱障. 了知一切無所知障. 以何方

便能斷二障. 謂說諸法此煩惱障. 其相云

何. 謂愛與見. 除諸雜染絶愛煩惱. 永斷疑

網絶見煩惱. 此所知障. 其相云何. 謂於境

不了有所希望. 法執末忘一切生著. 今相

經數: 一七三五

經名: 大方廣佛華嚴經疏卷第十二

頁數: 五九○

上              欄

無不了何所希望. 達法性空當何所著. 二

障旣寂二智現前. 成菩提涅槃. 謂不斷佛

種則菩薩成就矣. 第二說諸菩薩下. 擧彼所

說. 文分爲二. 初十句問因. 後二十句問果.

今初文有九句. 昔云. 欠第九十忍一句. 又

以十信自不成位是住方便攝在住中. 故

不別問. 故仁王經敎化品云伏忍聖胎三十

人. 十信十止十堅心故. 信住不分也. 有義

云. 有四義故信不入位. 一進退不定故. 二

雜修十心. 無定階降故. 三未隨法界修

廣大行故. 四未得法身. 顯佛種性故. 由

斯不開十信. 則成此會及第三會俱答十

住問也. 十行第四會答. 十□向第五會答. 十

藏第四會中答. 以藏有二義. 一收攝義. 謂

收攝諸行以用□向. 故答在□向之前二

出生義. 以出生地上證智故. 問居□向之

後. 十地第六會答. 十願初地中答. 十定十通

第七會答. 各有自品. 十頂一種答文不顯.

古有多釋. 一云. 準梵網經. 說十忍後有心

地法門. 卽此十頂. 理亦可通. 但彼經說處乃

有十一. 初無菩提場會. 但云方坐千光王

座及妙光堂說十世界海. 其二三四. 與此三

四五會處法全同. 他化十地次第亦同. 而化

樂天說十禪定. 初禪說十金剛心. 二禪說

十願. 三禪說十忍. 四禪摩醯首羅宮. 說我

本源蓮華藏世界盧舍那佛所說心地法門.

不云重會普光及祇園重閣次第. 又別難可

會通. 又此中問因. 後更有果問. 故彼佛心

地. 卽後如來地等. 非十頂也. 有云. 僧祇品

中              欄

答以準瓔珞等覺. 別有頂位以因位窮終.

今僧祇中說十大數. 數中之極故云十頂. 彼

問雖十答有多數. 對上定通. 亦非其類故

不可也. 有云. 壽量品答. 彼中十重佛土. 皆上

爲下頂極. 至賢首佛刹名爲十頂. 又佛名

第二. 名此十一世界爲上首故. 但擧此初

後十一. 卽顯過百萬阿僧祇世界壽量之數.

此爲標首. 首卽頂故. 然復彼無別問. 似有

小理. 但標此十界將爲問端. 對十地等甚

不相例. 今謂. 新舊梵本俱無忍問. 答中卽

有故. 知彼忍卽此頂也. 言十頂者. 因位終

極. 十定十通皆等覺位. 十忍居後. 又得頂

名. 問中約位終極. 故名爲頂. 答據法門忍

受. 以智印定故云忍也. 非位終極. 不具十

忍非有十忍. 不極因位. 二文更顯. 故十忍

品末云. 通達此忍門成就無□智. 超過一

切衆轉於無上輪等. 旣言超過卽是頂義.

亦猶四善根中忍頂法門 . 義相類故. 不爾忍

無別問. 空答何爲. 設欲成十應脫十信. 十

信雖未成位. 亦隨法界修廣大行. 德用殊

勝別一會答應有問故. 若將十忍已下四

品. 共答頂問於理無失. 俱是等覺之終極

故. 第二二十句. 問所成果. 全同初會. 於中

亦初十句. 明內德成滿. 後十句體相顯著. 初

中如來神力. 前會名佛加持. 卽神力加持故.

神通約外用無壅. 神力約內有幹能. 離世

間品各有十事. 其相自別. 言無□者. 謂如

來所作無能障□也. 上文名無能攝取等.

義皆同也. 後十中辯才是語業. 智慧是意業.

下               欄

最勝是身業. 準前會中. 唯欠佛光明之一

句. 餘如前釋. 其所答文亦如前引出現不

思議相海品說. 但前總會故引此文. 所引之

文正答今問. 說者宜重引之. 三願佛下結

請. 請同彼說故致亦言. 請分竟. 第三說分.

於中通下六會. 答此所問. 準問長科亦爲

三分. 此初三品答所依果問. 二問明已下.

答所修因問. 三從不思議品下. 答所成果

問. 其平等因果. 因乃果中之因. 果乃此果之

用. 故屬果收. 1初中分二. 先如來現相答. 由

其念請故. 又如來證窮故. 後文殊言說答. 伴

助主故. 假言顯故. 今初分二. 一佛現神通.

二衆海雲集. 今初. 知其心念者. 領念請

也. 現神通者. 示相答也. 言隨類者. 有其

三義. 一隨疑者所宜異故. 謂或示色令見.

以聲令聞冥資令曉. 皆是現通. 以法界身

圓明頓現也. 二隨疑者流類別故. 三隨疑

者所疑異故. 謂若疑十信. 卽見如來足輪

放光周乎法界等. 若疑十住. 則見如來足

指放光百刹塵外菩薩集等. 如放光一事旣

爾. 餘相皆然. 故知初會現相遍於九會. 此

會現通通於一分. 結集隨義編之作次耳.

故下三會. 皆有不起覺樹之言. 第二現神通

下. 衆海雲集卽現相. 答初十句之問. 光現

佛刹答佛刹問. 刹有金色等是刹莊嚴. 旣

以金成亦答刹體. 彼刹菩薩亦刹莊嚴. 菩薩

大寶以爲嚴故. 亦刹淸淨純淨. 佛刹唯菩薩

故. 淨修梵行是刹成就淨土行故. 亦刹淸淨

所修淨故. 此已上答五句依問. 兼答五句